На основу члана 57. става 1. и члана 60. става 1. тачке 2. Закона о јавним набавкама ("Службени гласник РС," бр.124/2012, 14/15 И 68/15), наручилац

**ЦЕНТАР ЗА КУЛТУРУ БРУС**

**Братиславе Петровић 15**

**37220 Брус**

**објављује**

**ПОЗИВ ЗА ПОДНОШЕЊЕ ПОНУДА**

**ЗА НАБАВКУ ДОБАРА – ДРВО ЗА ОГРЕВ ЗА ПОТРЕБЕ ЦЕНТРА ЗА КУЛТУРУ БРУС ЗА ГРЕЈНУ СЕЗОНУ 2019/2020 ГОДИНУ**

**ЈАВНА НАБАВКА МАЛЕ ВРЕДНОСТИ ДОБАРА бр.2**

**Подаци о наручиоцу**

Назив наручиоца................................................................Центар за културу Брус

Адреса................................................................................ Братиславе Петровић 15

ПИБ.............................................................................................................108330870

Матични број................................................................................................17862812

Е mail адреса............................................................centarzakulturu2013@gmail.com

**Врста поступка јавне набавке**

Предметна јавна набавка се спроводи у поступку јавне набавке мале вредности у складу са Законом и подзаконским актима којима се уређују јавне набавке.

**Предмет јавне набавке**

Предмет јавне набавке мале вредности добара бр.2 –дрво за огрев за потребе Центра за културу за грејну сезону 2019/2020 годину.

**Назив и ознака из општег речника набавке:** ОРН : 03413000 - дрво за огрев

**Критеријум за доделу уговора**

Избор најповољније понуде ће се извршити применом критеријума **„Најнижа понуђена цена“.**

**Начин преузимања конкурсне документације**

Конкурсна документација се може преузети са Портала Управе за јавне набавке ([www.portal.ujn.gov.rs](http://www.portal.ujn.gov.rs)) или од Наручиоца на писани захтев упућен Наручиоцу

**Начин подношења понуде и рок за подношење понуда**

 Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

 На полеђини коверте или на кутији навести назив и адресу понуђача, телефон и особу за контакт.

 У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

 Понуду доставити на адресу Центар за културу Брус, ул. Братиславе Петровић 15, 37220 Брус *,* са назнаком: **,,Понуда за јавну набавку** **мале вредности добара бр.2–** **дрво за огрев за потребе Центра за културу за грејну сезону 2019/2020 годину - НЕ ОТВАРАТИ”.** На полеђини коверте назначити назив понуђача, адресу, телефон и особу за контакт.

Понуда се сматра благовременом уколико је примљена од стране понуђача до **30.09.2019. године, до 12.00 часова***.*

 Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа.

 Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

 У року за подношење понуде понуђач може да измени, допуни или опозове своју понуду, на начин који је одређен Законом и у конкурсној документацији .

**Место, време и начин отварања понуда**

 Отварање понуда ће се обавити јавно, по истеку рока за подношење понуда, дана **30.09.2019. године** са почетком у **12.15 часова** у просторијама на адреси наручиоца Центар за културу Брус, ул.Братиславе Петровић 15, 37220 Брус. Отварање понуда је јавно и може присуствовати свако заинтересовано лице, активно могу учествовати само законски заступници и овлашћени представници понуђача.

**Услови под којима представници понуђача могу учествовати у поступку отварања понуда**

 Пре почетка поступка отварања понуда, овлашћени представници понуђача дужни су да Комисији за јавну набавку Наручиоца предају овлашћења за учешће у поступку отварања понуда. Овлашћење мора да садржи потпис и печат овлашћеног лица. Без оваквог овлашћења, представник има право само на присуство и не може преузимати активне радње у поступку (потписивање записника, истицање приговора на отварање понуда и друго).

**Рок за доношење одлуке**

 Одлука о додели уговора биће донета у року од 10 (десет) дана од дана отварања понуда. Одлука о додели уговора биће објављена на Порталу јавних набавки у року од 3 (три) дана од дана доношења.

**Рок у којем ће уговор бити закључен**

 Уговор о јавној набавци ће бити закључен са понуђачем којем је додељен уговор у року од 8 дана од дана протека рока за подношење захтева за заштиту права из члана 149. Закона.

 У случају да је поднета само једна понуда наручилац може закључити уговор пре истека рока за подношење захтева за заштиту права, у складу са чланом 112. став 2. тачка 5) Закона.

**Контакт лице :**

Зорица Милисављевић, Телефон / факс 037/825-254, Е - mail адреса : centarzakulturu2013@gmail.com